PRITARTA
Šiaulių miesto savivaldybės tarybos
2024 m. kovo         d. sprendimu
Nr. T-

SUSITARIMAS DĖL 2003 M. GRUODŽIO 12 D. VALSTYBINĖS ŽEMĖS PANAUDOS SUTARTIES NR. PN29/03-0348 PAKEITIMO 

2024 m. ____________ d.  Nr. SŽ-____________
Šiauliai 

Vadovaudamiesi Šiaulių miesto savivaldybės tarybos 2024 m. vasario ___ d. sprendimu Nr. ______, mes, Šiaulių miesto savivaldybė, kodas 111109429, kurios registruota buveinė yra Vasario 16-osios g. 62, Šiauliuose, atstovaujama ______________________________ (buvusi šalis – Valstybė, atstovaujama apskrities viršininko), toliau vadinama Panaudos davėju, ir viešoji įstaiga Šiaulių ilgalaikio gydymo ir geriatrijos centras, į. k. 145378272, esanti Vilniaus g. 125, Šiaulių mieste, toliau vadinama Panaudos gavėju, atstovaujama viešosios įstaigos Šiaulių ilgalaikio gydymo ir geriatrijos centro direktorės Ingos Tamosinaitės, veikiančios pagal įstaigos įstatus, 
susitarėme pakeisti 2003 m. gruodžio 12 d. valstybinės žemės panaudos sutartį Nr. PN29/03-0348 (toliau – Sutartis) ir išdėstyti ją nauja redakcija:

„

Mes, Šiaulių miesto savivaldybė, kodas 111109429, kurios registruota buveinė yra Vasario 16-osios g. 62, Šiauliuose, atstovaujama ______________________________, toliau vadinama Panaudos davėju, ir viešoji įstaiga Šiaulių ilgalaikio gydymo ir geriatrijos centras, į. k. 145378272, esanti Vilniaus g. 125, Šiaulių mieste, toliau vadinama Panaudos gavėju, atstovaujama viešosios įstaigos Šiaulių ilgalaikio gydymo ir geriatrijos centro direktorės Ingos Tamosinaitės, veikiančios pagal įstaigos įstatus, sudarėme šią valstybinės žemės panaudos sutartį ir susitarėme dėl tokių jos nuostatų:
. Panaudos davėjas perduoda neatlygintinai naudotis, o Panaudos gavėjas priima 1,0389 ha ploto žemės sklypą kadastro Nr. 2901/0012:467, unikalus Nr. 4400-0153-2032, esantį Šiaulių m., Vilniaus g. 125, pagrindinė žemės sklypo naudojimo paskirtis – kitos paskirties žemė, valstybinės žemės naudojimo būdas – visuomeninės paskirties teritorijos.
. Perduodamas valstybinės žemės sklypas reikalingas organizuoti ir teikti pirminio lygio kvalifikuotas stacionarias palaikomojo gydymo ir slaugos bei paliatyviosios pagalbos paslaugas. 
. Valstybinės žemės sklypas perduodamas neatlygintinai naudotis iki 2073 m. gruodžio 12 dienos.
. Perduodamame neatlygintinai naudotis valstybinės žemės sklype esančių žemės savininkui ar kitiems asmenims nuosavybės teise priklausančių statinių ir įrenginių naudojimo sąlygos, naujų pastatų, statinių statybos, kelių tiesimo, vandens telkinių įrengimo ir kitos sąlygos, taip pat pastatų ir (ar) įrenginių naudojimo sąlygos pasibaigus valstybinės žemės sklypo panaudos terminui numatomos įstatymų nustatyta tvarka.
. Disponavimo iš valstybinės žemės sklypo gautomis pajamomis ir jame išauginta produkcija galimybių nenumatoma.
. Žemės naudojimo apribojimai, servitutai:
. žemės naudojimo apribojimų nėra;
. servitutai:
. servitutas – teisė tiesti požemines, antžemines komunikacijas (tarnaujantis) 0,7963 ha plote;
. servitutas – teisė aptarnauti požemines, antžemines komunikacijas (tarnaujantis) 0,7963 ha plote.
. Trečiųjų asmenų teisės į perduodamą neatlygintinai naudotis žemės sklypą – perdavimas kitiems asmenims negalimas.
. 1,0389 ha žemės sklypo vidutinė rinkos vertė pagal 2024 m. sausio 1 dienos verčių žemėlapius – 142 000 Eur (vienas šimtas keturiasdešimt du tūkstančiai eurų).
. Kiti su neatlygintinai perduodamo valstybinės žemės sklypo naudojimu ir grąžinimu, pasibaigus panaudos sutarčiai, susiję Panaudos davėjo ir Panaudos gavėjo įsipareigojimai nustatomi pagal Lietuvos Respublikos civilinį kodeksą.
. Panaudos gavėjo išlaidų žemės ūkio paskirties žemei pagerinti atlyginimas nenumatomas.
. Panaudos davėjui priklausantys melioracijos įrenginiai, keliai, tiltai, kiti inžineriniai įrenginiai remontuojami Panaudos gavėjo lėšomis.
. Šalys įsipareigoja laikytis žemės sklypui pagal Lietuvos Respublikos specialiųjų žemės naudojimo sąlygų įstatymą nustatytų specialiųjų žemės naudojimo sąlygų, kurios įregistruotos Nekilnojamojo turto registre.
. Šalys už šios žemės panaudos sutarties pažeidimus atsako Lietuvos Respublikos civilinio kodekso nustatyta tvarka.
. Sutartis Panaudos davėjo reikalavimu nutraukiama prieš terminą, jeigu Panaudos gavėjas naudojasi valstybinės žemės sklypu ne pagal šioje valstybinės žemės panaudos sutartyje nurodytas sąlygas, perduoda valstybinės žemės sklypą naudotis trečiajam asmeniui, nebeatlieka funkcijų, kurioms buvo perduotas neatlygintinai naudotis valstybinės žemės sklypas, jeigu pagal parengtą naują arba pakeistą ir nustatyta tvarka patvirtintą teritorijų planavimo dokumentą ar žemės valdos projektą šis žemės sklypas paimamas visuomenės poreikiams, taip pat jeigu parduodami valstybei ar savivaldybei nuosavybės teise priklausantys statiniai pagal disponavimą valstybės ir savivaldybės turtu reglamentuojančius teisės aktus, jeigu Panaudos gavėjas savo lėšomis per 3 mėnesius nuo šios naujos redakcijos valstybinės žemės panaudos sutarties sudarymo dienos neįregistravo jos Nekilnojamojo turto registre arba Panaudos davėjo reikalavimu nepašalino šios sutarties sąlygų pažeidimo. Valstybinės žemės panaudos sutartis gali būti nutraukiama ir kitais Lietuvos Respublikos civilinio kodekso, kitų Lietuvos Respublikos įstatymų nustatytais atvejais. 
. Panaudos gavėjas turi teisę nutraukti šią valstybinės žemės panaudos sutartį, apie tai įspėjęs kitą šalį ne vėliau kaip prieš vieną mėnesį.
. Šios valstybinės žemės panaudos sutarties pakeitimai ir papildymai galioja, jeigu jie sudaryti raštu ir nustatytąja tvarka pasirašyti abiejų šalių.
. Prie šios valstybinės žemės panaudos sutarties pridedamas perduodamo neatlygintinai naudotis žemės sklypo planas M 1:1000 kaip neatskiriama sudedamoji šios sutarties dalis.
. Šią atnaujintą valstybinės žemės panaudos sutartį Panaudos gavėjas savo lėšomis per 3 mėnesius įregistruoja Nekilnojamojo turto registre.
. Ginčai dėl šios valstybinės žemės panaudos sutarties sprendžiami Lietuvos Respublikos įstatymų nustatyta tvarka.
. Ši valstybinės žemės panaudos sutartis įsigalioja nuo jos pasirašymo momento (pasirašymo momentu laikoma data, kai šią sutartį pasirašo paskutinė jos šalis).
. Ši valstybinės žemės panaudos sutartis sudaroma elektroniniu būdu, pasirašoma kvalifikuotais elektroniniais parašais. Pasirašomas 1 (vienas) sutarties egzempliorius, juo šalys pasidalina elektroninėmis priemonėmis.“

Panaudos davėjas                      ____________________                            ____________________

Panaudos gavėjas                      ___________________                                         Inga Tamosinaitė

